Στις λίστες της φοροδιαφυγής και σε καταθέσεις ατόμων που δεν ελέγχθηκαν ποτέ για τις δραστηριότητές τους δίνει μεγάλο βάρος η κυβέρνηση.

Τα νέα λαβράκια που βρήκαν οι οικονομικοί εισαγγελείς που ανέλαβαν την πάταξη της φοροδιαφυγής προκαλούν δέος, όπως αναφέρει το «ΒΗΜΑ» .

Χαρακτηριστικές περιπτώσεις:

Γυναίκα δήλωνε άστεγη και ανεπάγγελτη και είχε 97 εκατ. ευρώ. Για τρία συνεχόμενα χρόνια δήλωνε 15 εκατ. ευρώ και κανένας δεν την έλεγξε

Εμπορος δήλωσε από το 1996-2015 2,5 εκατ. ευρώ. Του βρήκαν αδήλωτες καταθέσεις 36 εκατ. ευρώ

Νοικοκυρά δήλωσε στην εφορία 7 εκατ. ευρώ και βρήκαν στους λογαριασμούς της 23 εκατ. ευρώ.

Εμπορος δήλωσε 1,4 εκατ. ευρώ και του βρήκαν 34 εκατ. ευρώ

Συνταξιούχος από το Ωραιόκαστρο δήλωσε την περίοδο 1996-2007 4 εκατ. ευρώ και του βρήκαν 12,1 εκατ. ευρώ

Γνωστή οικογένεια (πατέρας, μητέρα, δύο κόρες) δήλωναν συνολικά 5 εκατ. ευρώ στην εοφρία και βρέθηκαν σε κοινό λογαριασμό τους 60 εκατ. ευρώ.

Ανεπάγγελτος δήλωνε 10 εκατ. ευρώ από το 2007. Βρήκαν στους τραπεζικούς λογαριασμούς 40 εκατ. ευρώ.

Φαρμακοποιός από την Αθήνα, δήλωνε 1 εκατ. ευρώ και βρέθηκαν σε τραπεζικό λογαριασμό του 10 εκατ. ευρώ.

Νοικοκυρά δήλωνε εισόδημα 35.000 ευρώ και βρέθηκαν σε λογαριασμό της στην τράπεζα 7 εκατ. ευρώ.

Δύο αδέλφια, ιδιωτικοί υπάλληλοι δήλωναν 10 εκατ. ευρώ, βρέθηκαν σε κοινό λογαριασμό 18 εκατ. ευρώ.

Κυρία με ασυνήθιστο επάγγελμα προσπαθεί να δικαιολογήσει 18 εκατ. ευρώ που βρέθηκαν σε τραπεζικούς λογαριασμούς της.

Οι αποκαλύψεις αυτές και οι εντατικοί έλεγχοι φέρνουν «βροχή» κατασχέσεων σε περιουσιακά στοιχεία, όπως, τραπεζικοί λογαριασμοί, ακίνητα, τραπεζικές θυρίδες.

Η τελευταία δήμευση περιουσιακών στοιχείων έγινε μόλις προχθές σε γνωστό επιχειρηματία, ο οποίος κλήθηκε να δικαιολογήσει ένα ποσό αρκετών εκατομμυρίων που βρέθηκε στον τραπεζικό λογαριασμό του. Η πρώτη ανάλογη απόφαση είχε εκδοθεί στις 9 Ιανουαρίου 2015.